open-index/open-wikipedia-markdown huggingface dataset:
Federicus Morellus (filius)

**Federicus Morellus filius** (natus 1552 Durocatalauni; mortuus die 27 Iunii 1630) fuit unus e maximis litterarum Graecarum patrologiaeque peritis sui temporis. Praeclarae sunt eius editiones et versiones apologetarum, patrum Ecclesiae, necnon antiquorum philosophorum scriptorumque.

## Vita 
Federicus Morellus fuit filius Federici Morelli Patris dicti (nati 1523 in Campania francica – mortui 1583). Circa 1550 filiam Michaelis Vascosani praeclari typographi uxorem duxerat, anno 1557, in via S. Ioannis Bellovacensis nuncupata suum negotium aperuit, anno 1571 regius typographus factus est et (inter alia) Declamationes Quintiliani, necnon scripta Philiberti Delorme de architectura edidit. Sic Federicus Morellus filius patria incepta persecutus est. Magister artis oratoriae factus est apud Collegium Franciae.

## Opera 
Morellus edidit, vertit et explanavit inter alia opera Aristotelis, Dionis Chrysostomi, Strabonis, Plutarchi, Maximi Tyrii, Libanii, Hieroclei, Theodoretique. Etiam commentarium Psalmorum composuit. Praeclara autem editio eius est christianorum Apologetarum secundi saeculi, quam intitulatam *Corpus Apologetarum* primum edidit Lutetiae anno 1615, deinde annis 1636 et 1686 Wittenbergae.

## Notae 
## Nexus externi 
* Opera Federici Morelli vel de illo auctore apud Bibliothecam digitalem germanicam

Categoria:Viri
Categoria:Mortui 1630
Categoria:Nati 1552
Categoria:Auctores Latini recentiores
Categoria:Editores
Categoria:Incolae Franciae
Categoria:Scriptores Franciae
Claudia Sheinbaum Pardo

**Claudia Sheinbaum Pardo** (Mexicopoli nata die 24 Iunii 1962) est erudita, politica, et praeses Mexici ex die 1 Octobris 2024. 

## De vita
Avis Iudaeis e Lituania et Bulgaria migratis, alumna est universitatis nationalis autonomae Mexici ubi scientiae physicae studuit gradumque doctoris anno 1996 ascendit, inquisitionibus apud  perfectis, dissertatione *Tendencias y perspectivas de la energía residencial en México* recepta. Collegium Mexicanum insuper frequentavit. Sodalis factionis revolutionariae democraticae, a die 5 Decembris 2000 usque ad 15 Maii 2006 secretaria a circumiectu urbis nativae meruit, praefecto urbis Andrea Emmanuele López Obrador. A die 5 Decembris 2018 ipsa praefecta urbi Mexicopoli meruit.

## Bibliographia 
* "Mexico City elects first-ever Jewish mayor, exit poll shows" in *Times of Israel* (2 Iulii 2018)

## Nexus externi 
* 

Categoria:Alumni Collegii Mexicani
Categoria:Alumni Universitatis Mexicanae
Categoria:Ingeniarii
Categoria:Praefecti urbibus
Categoria:Praesides Mexici
Categoria:Incolae Mexicopolis
Categoria:Praefecti urbi Mexicopoli
Curia Arnstadiensis

**Curia Arnstadiensis** (Theodisce: *Rathaus Arnstadt*) demarchium vetustum media in urbe Arnstadio est. Restaurabatur annis inter 2006 et 2010, pro quo architecti praemio commendati sunt. 
## Historia
Complexus duarum navium in area rectangulari stat. Mentio anterioris aedificii anno 1347 facta est, quod flammae autem anno 1459 consumpserunt. Anno 1501 erectio novarum aedium fuit, quas incendium anni 1581 partiatim destruxit. Architectus Christopherus Junghans annis inter 1582 et 1586 sanationem structoriam curavit, quare aedificii antici muros diligenter adhibuit. Olim ad tempus etiam Archivum Arnstadii in curia sartum et tectum conservabatur.

## Frontes
Frons meridionalis aedificii tabulatorum trium ad forum centrale spectat, cum frons orientalis ante Ecclesiam Bachianam ad Nundinas novas eferatur. In navi longa ad orientem  sita olim forum rerum venalium infuit. Domus genus architecturae Batavicae redolet quae et alibi in oppido videri posset Gerardo van der Meer agente. Exemplum maioris momenti est sine dubio Castellum Neideck. Scalae meridianae anno 1753 demolitae sunt maeniano addito. Eiusdem epochae fenestrae cum arcu tres pro diaeta magna sunt. Coronantur aediculis duabus quibus insunt urbis patroni, Deipara et Bonifatius, sculpturae ligneae annorum 1370 et 1380. Medio in tympano horologium est saeculi XVI exeuntis cum figuris Viri feri (*Wilder Mann*) atque Feminae ferae (*Wilde Frau*).

In parte occidentali frontis meridianae toreumata sunt cum Iustitia et Fortitudine; trabes coronant aquila insignis urbani necnon insigne concilii urbani cum allegoria Fidei et Caritatis. 

## Res aspectabiliores internae
*Vestibulum luminosum in quo hospites accipiuntur et expositiones fiunt. 
*Officium matricularum historicum registrationis annorum 1940, unicum generis sui. 
*Horologii mechanismus exquisitus anno 1937 a Gulielmo Kühn Gräfenroda in vico Circuli Ilm fabricatus, quem admiraris in granario valde affabre constructum. 
*Cella quo homines tempore Secundi belli mundani confugiebant pyrobola evitatum; ibi et antlia ad aerem bonum afferendum videri potest. 
*Carcer mediaevalis.
*Conclave grande conventibus concentibusque genere Historismi confectum. 

Interdum mystagogiae trans demarchium fiunt, in quibus thesauri omnes structorii demirandi aptius exhibentur. In proxima restauratione, ut ubique status originales reficeretur, intentum est. Diaeta maxima, quae sessionibus spectaculis concentibus patet, secundum photographemata historica refecta est; eius origo anno 1826 fuit.

## Nexus externi 
*Municipii domestica pagina
*Informationes de demarchii historia
Brian Reinaldus Bishop

**Brian Reinaldus Bishop** (natus Kingstonii anno 1934) linguista Anglicus est. Praeses motionis Volapük fuit, i.e. Cifal usque annum 2014. 

Bishop etiam Academiam Volapük refundare voluit. E pueritia linguas Francogallicam, Hispanicam et Latinam edidicit. Puer motionem quandam fovebat, cui in animo fuit revivificatio linguae Latinae velut in idioma internationale auxiliare. Posthac argumentis de lingua Esperantica absorptus est et commercium epistulare cum Arie de Jong, Ioanne Schmidt et Ioanne Krüger (qui tunc cifal fuerant) iniit.

Linguam Volapueck didicit et auxiliaris redactor periodici *Volapükagased: Zänagased pro Volapükanef* creatus est. Res sat multas in istud idioma internationale convertit. Anno 1979, cum sermo Volapük annos centum habuit, praeconia publica pro lingua facere coepit et officium centrale *Zänabür Volapüka* quoque condidit. Ibi res ad Volapük spectantes colligerentur. Anno 1981 cifal vicarius declaratus est, anno 1984 cifal Krüger insano rude donato. Statuta motionis Volapueck reformabat quoque. Eis successor factus est anno 2014 Arminius Philipps. Anno 2006 instituit administratorem *(guvan)* Radulphum Midgley.
## Nexus externi
*Conversiones variae a Bishop exaratae
* Statuta nova a Bishop excogitata
*Paulus Lafarge de lingua Volapük discenda
## Notae
Ferrivia metropolitana Portucalensis

**Ferrivia metropolitana Portucalensis**, vulgo *Metro do Porto*, anno 2002 incepta est. Sex lineae sunt, quarum quinque per eandem viam ferream mediam urbem transeunt a statione *Senhora da Hora* usque ad stationem Campanhã, ferriviae nationalis terminum.

## Nexus externi 
* Situs publicus
* Situs systematis tesserarum
* De architectura

Portuscale
Categoria:Portus Cale
Categoria:Incepta 2002
Michael Ludwig

**Michael Ludwig** (Vindobonae natus die 3 Aprilis 1961) est politicus Austriae. Alumnus universitatis Vindobonensis ubi gradum doctoris anno 1992 ascendit, sodalis factionis socialis democraticae, consiliarius municipalis inter suburbia urbis nativae ab anno 1994 operam dedit. Legatus est parlamento Austriaco a die 1 Ianuarii 1996 usque ad 8 Septembris 1999. A die 24 Maii 2018 praefectus urbi nativae meret.

## Bibliographia 
* Martin Stuhlpfarrer, "Michael Ludwig: Ein schrecklich netter Politiker" in *Die Presse* (28 Martii 2009)
* Anna Thalhammer, "Der Lagerkampf in Wiens SPÖ" in *Die Presse* (26 Novembris 2016)

## Nexus externi 
* Vita apud regimen Vindobonense
* Vita apud parlamentum Austriacum

Categoria:Homines vivi
Categoria:Nati 1961
Categoria:Politici Austriae
Categoria:Praefecti urbi Vindobonae
Categoria:Alumni Universitatis Vindobonensis
Ferrivia metropolitana Athenarum

**Ferrivia metropolitana Athenarum**, partim subterranea, anno 2000 coepta est. Haec ferrivia partim ad celebrantes ludorum Olympicorum 2004 recipiendas aucta est. E lineis tribus constat quae cum lineis duabus ferriviae suburbanae adiunguntur.

## Nexus externi 
* Situs publicus commeatus Atheniensis
* De constructione ferriviarum metropolitanarum Graecarum

Categoria:Athenae
Athenarum
Categoria:Incepta 2000
Categoria:Opera terrestria Graeciae
Georgius Bom Jesus

**Georgius Bom Jesus**, vulgo plene *Jorge Lopes Bom Jesus* est philologus et politicus insularum Sancti Thomae et Principis. Alumnus est universitatis Tolosanae ubi linguam Lusitanam litterisque populorum Africanorum studuit. Sodalis factus est etiam iuvenis motus liberationis Sancti Thomae et Principis, cuius factionis mense Iulio 2018 praeses electus est, aemulis Elsa Teixeira Pinto et Americo Barros. Minister ab eruditione a die 22 Iunii 2008 ad 14 Augusti 2010 meruit, praeside Fradique de Menezes. Die 3 Decembris 2018 ad officium primi ministri convocatus est, praeside Evaristo Carvalho.

## Nexus externi 
* "Bom Jesus é investido este fim de semana pelo PR como Primeiro Ministro de STP" (29 Novembris 2018) apud *Téla Nón*
* "Jorge Bom Jesus manifesta-se “altamente confiante” nos resultados das eleições" (7 Octobris 2018) apud *Agência STP Press*

Categoria:Nati saeculo 20
Categoria:Homines vivi
Categoria:Politici Insularum Sancti Thomae et Principis
Categoria:Gubernatores civitatum
Categoria:Alumni Universitatis Tolosanae
Categoria:Ministri eruditionis
Categoria:Incolae Insulae Sancti Thomae
Geoffroy Martel

**Gaufridus Martellus** fuit nomen multorum hominum qui Medio Aevo in Gallia vixerunt:

* Gaufridus II comes Andegaviae (1006-1060), filius Fulchi III Nerrae
* Gaufridus IV comes Andegaviae (1073-1106)
* *Gaufridus Martellus*, nepos Guilelmi IV *Taillefer*, comes Engolismae. Qui, cum Hugone Leziniacensi collega, Francorum praefuit exercitui qui Saracenos a Noradino ductos, in campo La Bochea dicto, anno 1163 devicit.
Gaius Vibius Marsus

**Gaius Vibius Marsus** (floruit 17–44) fuit senator Romanus qui consulatum suffectum cum Lucio Voluseio Proculo anno 17 gessit atque postea annis ab 26 ad 29 aut ab 27 ad 30 proconsul Africae et annis ab 42 ad 44 legatus Augusti pro praetore Syriae fuit.

E consulatu de Syria provincia utrum Vibio Marso an Gnaeo Sentio conferenda esset diu haeserunt senatores. Postremo Vibius collegae maiori natu hunc honorem concessit et in Orientem legatus Germanici profectus est. Quo mortuo anno 19 per Vibium Marsum imperatum est Pisoni veneficii suspecto ut Romam ad iudices rediret. Nomen in nummis et titulis repertum indicat Marsum proconsulem Africae fuisse circa 26-29. Anno 37 cum Albucillam, multorum amicorum feminam, *impietatis in principem*, hoc est laesae maiestatis, accusarent Vibius Marsus, vir *vetustis honoribus et inlustris studiis*, inter eius adulteros et conscios nominabatur. Iamque mortem per inediam sibi destinarat cum  imperatoris Tiberii fatum ei saluti fuit. 

Anno 41 aut 42 a Claudio designatus  legato Publio Petronio in Syria successit ubi ambitioni regis Herodis Agrippae pertinaciter obstitit. Qui cum Hierosolymorum, regni sui capitis, moenia ita reficeret ut inexpugnabilem urbem facturus esset Marsus rem ad imperatorem Claudium detulit qui Herodi ab incepto desistendum esse statim rescripsit. Paulo post cum regulos  'Romanorum amicos' qui vicinis regionibus praeerant ad colloquia Tiberiadem invitasset, Marsus huc properavit atque unumquemque regem domum dimisit. A quo tempore Agrippa  de Marso apud Claudium  queri coepit, ut Romam revocaretur frustra flagitans. Ultimum sed non minimum Marsi gestorum ː regem Parthorum Vardanen Armeniam occupare cupientem cohibuit. Minaces Parthi praecipua causa fortasse fuere cur Marsus tam durus et suspiciosus erga regulos inter Romanos et Parthos interpositos exstiterit. Etenim dubiae fidei videri poterant ob ingentem multitudinem Iudaeorum in imperio Parthico viventium.

Nonnulli historici moderni, nullo testimonio antiquo sed mera coniectura, Vibium Marsum accusarunt Agrippae veneno interempti. An re vera, ut volebat Flavius Iosephus, imperator Claudius memoriae amici defuncti dederit quod successorem Marso brevi post eius mortem miserit, incertum est. Iam senex enim erat Marsus et cavendum erat ne Iudaei turbarentur si ille fuisset  qui Iudaeam rursus in provinciam Romanam redigeret.

Marso fuit filia Vibia nomine quae uxor Publii Plautii Pulchri erat ut apparet e titulo sepulcrali eius mariti Tiburte reperto.

## Si vis plura legere 
E. Dabrowa, *The Governors of Roman Syria from Augustus to Septimius Severus*, Habelt, 1998 ː 44-46.

## Notae 
Categoria:Consules
Categoria:Senatores
Categoria:Proconsules Asiae
Categoria:Legati Syriae
Marsus, Gaius
Lotay Tshering

**Lotay Tshering,** seu litteris Tibetanis བློ་གྲོས་ཚེ་རིང་  (anno circiter 1968 natus), est medicus et politicus Butaniae.

In urbe Punakha et apud collegium Sherubtse educatus est. Alumnus est Collegii Medici Mymensinghensis Universitatisque Daccaensis in Bangladesia (ubi contubernalem habuit Tandi Dorji,  ministrum rerum externarum) et Collegii Medici Wisconsinensis Milvauchiae in urbe siti. Ita urologus Butaniae solus fit. Studia superiora in Universitate Okayama apud nosocomium generale Singapuranum perfecit.  sodalis, res politicas ex anno 2013 animadvertens, comitiis illius anni victus est. Anno autem 2018, praeses nuper electus, comitiis novis victor, die 7 Novembris 2018 primus minister creatus est.

## Notae 
## Bibliographia 
* "11 Things To Know About Bhutan's New Prime Minister Dr Lotay Tshering" in *Bhutan Times* (13 Novembris 2018)
* Hannah Ellis-Petersen et al., "'I like to operate': Bhutan's PM spends weekends as a surgeon" in *The Guardian* (10 Maii 2019)

## Nexus externi 
* "Doctors Into Politics Condemn BMHC’s Notification" (11 Iulii 2018) apud *Business Bhutan*

Categoria:Alumni Collegii Medici Mymensinghensis
Categoria:Alumni Collegii Medici Wisconsinensis
Categoria:Alumni Universitatis Daccaensis
Categoria:Alumni Universitatis Okayamaensis
Categoria:Gubernatores civitatum
Categoria:Incolae Butaniae
Marcus Drakeford

**Marcus**, vulgo *Mark* **Drakeford** (Moriduni natus die 19 Septembris 1954) est politicus Cambriae.

Alumnus est universitatum Cantiensis, ubi linguae Latinae studuit, et Exoniensis. Lector de rebus socialibus apud collegium universitatis Swanseanum, deinde professor politiae socialis apud universitatem Cardiffensem operam dedit. Legatus est conventu Cambrico a die 5 Maii 2011. Minister a valetudine operibusque socialibus meruit, primo ministro Carwyn Jones, a die 4 Martii 2013 ad 19 Maii 2016, deinde secretarius a vectigalibus. Ipse mense Decembri 2018 primus minister Cambriae selectus est.

## Scripta selecta 
* 1999 : *Privatisation and social policy*. Londinii: Longman. ISBN 978-0582356405.
* 2005 (cum Ian Butler) : *Scandal, social policy, and social welfare*. 2a ed. Bristolii: Policy Press. ISBN 978-1861347466.
* 2012 (cum Bill Jordan) : *Social work and social policy under austerity*. Basingstoke: Palgrave. ISBN 978-1137020635.
* 2006 (cum Jonathan Scourfield, Bella Dicks, Andrew Davies) : *Children, place and identity: nation and locality in middle childhood*. Londoninii: Routledge. ISBN 978-0415351263

## Nexus externi 
* Vita apud cinventum Cambricum

Categoria:Nati 1954
Categoria:Homines vivi
Categoria:Politici Cambriae
Categoria:Ministri valetudinis
Categoria:Alumni Universitatis Cantiensis
Categoria:Alumni Universitatis Exoniensis
Categoria:Professores Universitatis Cardiffensis
Categoria:Professores Universitatis Swanseanae
Ambrosius Mandvulo Dlamini

**Ambrosius**, vulgo *Ambrose* **Mandvulo Dlamini** (die 5 Martii 1968 natus; die 13 Decembris 2020) fuit negotiator Swaziae. Alumnus est universitatis Swaziensis. Gubernator factus est divisionis Swaziensis societatis telephonicae *MTN Group*. Die 27 Octobris 2018 a rege Mswati III ad officium primi ministri Swaziae convocatus fuit, antecessore Barnaba Sibusiso Dlamini recenter mortuo.

## Bibliographia 
* "Ambrose Dlamini is prime minister" (28 Octobris 2018) apud *New Observer*

Categoria:Nati 1968
Categoria:Mortui 2020
Categoria:Incolae Swaziae
Categoria:Gubernatores civitatum
Categoria:Mercatores
Categoria:Alumni Universitatis Swaziensis
Franciscus Legault

**Franciscus**, vulgo *François* **Legault** (Monte Regio natus die 26 Maii 1957) est politicus Quebeci.

In urbana Montis Regii regione Sainte-Anne-de-Bellevue educatus, scholam studiorum superiorum commercialium Montis Regii frequentavit. Rationarius, deinde negotiator operam dedit apud societates aviationis *Nationair Canada* et *Québécair* necnon alibi. Societatem *Air Transat* anno 1986 condidit et usque in 1997 direxit. In rebus politicis agens legatus est conventui nationali Quebecensi a die 15 Decembris 1998 ad 25 Iunii 2009, iterum a die 4 Septembris 2012 usque hodie. Mense Februarii 2011 cum Carolo Sirois motum politicum, nomine coalitionem futuri Quebeci, condidit et usque adhuc in forma factionis dirigit. Comitiis anni 2018 victor, primus minister Quebeci a die 18 Octobris 2018 meret.

## Bibliographia 
* "Change coming, Francois Legault vows as he becomes Quebec premier" in *London Free Press* (18 Octobris 2018)
* Myriam Fontaine, Maude-Emmanuelle Lambert, "François Legault" in *Canadian Encyclopedia*
* Les Perreaux, "Coalition Avenir Québec wins historic majority as voters soundly reject old-line Liberals, PQ" in *Globe and Mail* (1/2 Octobris 2018)

## Nexus externi 
* Vita apud conventum Quebecensem

Categoria:Nati 1957
Categoria:Homines vivi
Categoria:Politici Canadae
Categoria:Incolae Quebeci
Categoria:Gubernatores provinciarum
Categoria:Alumni Scholae Studiorum Commercialium Superiorum Montis Regii
Mahometus Salīm wuld al-Bašīr

**Mahometus Salīm wuld al-Bašīr** seu litteris Arabicis محمد سالم ولد البشير (Aïoun El Atrouss in urbe die 17 Decembris 1962 natus) est ingeniarius et politicus Mauritaniae.

Alumnus est universitatis Insulensis I et universitatis technologiae Compendiensis necnon instituti scientiarum politicarum Gratianopolitani in Francia. In patriam reditus Nouakchott in urbe apud societates electricitatis, sed ab anno 2007 apud ministerium aquarum et energiae operam dedit. Anno 2009 director generalis societatis Mauritanica electricitatis factus est. A mense Septembri 2013 minister aquarum, deinde a Ianuario 2015 minister petrolei et energiae meruit. Anno insequenti director societatis nationalis energiae et fodinarum factus est, sed die 29 Octobris 2018 ad officium primi ministri convocatus est, praeside Mahometum Ould Abdel Aziz.

## Notae 
## Bibliographia 
* "Mauritanie – Mohamed Salem Bechir : « La conjoncture actuelle est extrêmement difficile pour notre secteur minier »" in *Jeune Afrique* (8 Aprilis 2016)

## Nexus externi 
* Vita brevis apud *Mauritanides*
* "Mauritanie: Mohamed Salem Ould Bechir nommé Premier ministre" (29 Octobris 2018) apud *Radio France International*

Categoria:Alumni Universitatis Insulensis
Categoria:Alumni Universitatis Technologicae Compendiensis
Categoria:Alumni Instituti Scientiarum Politicarum Gratianopolitani
Categoria:Nati 1962
Categoria:Ingeniarii
Categoria:Politici Mauritaniae
Categoria:Homines vivi
Categoria:Gubernatores civitatum
Categoria:Ministri aquarum
Albertus del Rosario

**Albertus del Rosario**, vulgo plenius *Albert Ferrero del Rosario* (Manilae natus die 14 Novembris 1939; mortuus die 18 Aprilis 2023) fuit legatus et politicus Philippinarum.

E familia urbis Bulakan ortus, in Civitatibus Foederatis partim educatus, alumnus est scholae S. Francisci Xaverii universitatisque Novi Eboraci in urbe. Legatus Philippinarum Nationibus Unitis ab anno 2001 usque in 2006, praeside Gloria Macapagal-Arroyo, postea secretarius a rebus externis a die 24 Februarii 2011 ad 7 Martii 2016 meruit, praeside Benigno Aquino.

## Bibliographia 
* "Filipino Albert del Rosario a lone Asean voice taking on China" in *South China Morning Post* (9 Decembris 2012)

Categoria:Nati 1939
Categoria:Mortui 2023
Categoria:Politici Philippinarum
Categoria:Legati Nationibus Unitis
Categoria:Ministri rerum externarum
Categoria:Alumni Scholae Sancti Francisci Xaverii (Novum Eboracum)
Categoria:Alumni Universitatis Neo-Eboracensis
Apsines (sophista)

**Apsines** (Graece Ἀψίνης) fuit sophista ex Athenis vel fortasse Sparta
ortus, filius cuiusdam Onasimi neposque alterius Apsinis, qui etiam erat sophista Athenaeus. Fieri potest, ut ipse fuerit ille Apsines cuius commentarius de Demosthena ab Ulpiano memoratur, et qui studia rhetorica Athenis docebat tempore Aedesii, Neoplatonistae saeculi quarti, quamquam hic Apsines Lacedaemonianus appellatur.

Noster Apsines eiusque discipuli inimici erant cuiusdam Iuliani, aequalis rhetoris Athenaei, atque eius scholam vituperabant. Haec aemulatio tam vehementer intendebatur ut factiones ad ultimum simultates inter se tantum exercerent quod solum intercessio proconsulis Romani altercationem suppressit.

## Notae 
## Bibliographia 
* Cartledge, Paul, et Antony Spawforth. 2002. *Hellenistic and Roman Sparta: A Tale of Two Cities.* Ed. 2a. Londinii et Novi Eboraci: Routledge. ISBN 0-203-48218-2 (Master e-book), ISBN 0-203-63164-1 (Adobe eReader), ISBN 0-415-2677-1 (impressio). 
* Martindale, J. R., Arnold Hugh Martin Jones, et John Morris. 1971. Apsines 2. In *The prosopography of the later Roman Empire,* vol. 1, AD 260-395. Cantabrigiae et Novi Eboraci: Cambridge University Press.
* Schmitz, Leonhard. 1870. Apsines. In *Dictionary of Greek and Roman Biography and Mythology, * ed. William Smith, 1: 251.

Categoria:Incolae Athenarum
Categoria:Sophistae
Timaeus Sophista

**Timaeus Sophista** (Graece Τίμαιος ὁ Σοφιστής) fuit philosophus Graeciae antiquae, qui inter saecula primum et quartum vixit. Nihil de eius vita comperitur. Ille autem auctor esse dicitur cuiusdam *Lexici* vocabulorum Platonicorum, quod iam exstat. Quod lexicon prioribus commentariis de Platone nunc deperditis utebatur. Temporibus posterioribus additamenta magni momenti accepit, ut multa vocabula comprehenderentur quae Plato et sua philosophia revera non tractabant. Propositum collectaneorum erat vocabula locutionesque apud Platonem inventas explicare. David Ruhnkenius primum manuscripti lexicique studium diligens saeculo undevicensimo exeunte fecit (1754; editio altera, 1789), commentarium verbis analyticis ornans. Nova alterius editionis Ruhnkenianae editio a Georgio Aenotheo Koch anno 1828 prolata est.

## Notae
## Bibliographia
*Bonelli, Maddalena.2016. Timée le Sophiste. *Dictionnaire des philosophes antiques,* ed. Richard Goulet, 6: 1200–1202. Lutetiae: CNRS Éditions. ISBN 978-2-271-08989-2.
*Bonelli, Maddalena, et Jonathan Barnes, eds. 2007. *Timée le Sophiste: Lexique platonicien.* Lugduni Batavorum: Brill. ISBN 978-90-04-15887-0. 
*Carhart, Michael C. 2007. *The Science of Culture in Enlightenment Germany.* Cantabrigiae: Harvard University Press.
*Dickey, Eleanor. 2007. *Ancient Greek Scholarship.* Oxoniae: Oxford University Press.
*Valente, Stefano, ed. 2012. *I lessici a Platone di Timeo Sofista e Pseudo-Didimo: Introduzione ed edizione critica.* Berolini: De Gruyter. ISBN 978-3-11-024079-5.

Categoria:Platonismus
Categoria:Sophistae
Carolus Ernestus Georges

thumb|Carolus Ernestus Georges.
**Carolus Ernestus** (Theodisce *Karl Ernst*) **Georges** (natus Gothae die 26 Decembris 1806; mortuus ibidem die 25 Augusti 1895) fuit philologus classicus et lexicographus Germanicus, qui dictionariis Latino-Theodiscis a se editis innotuit.

Ab anno 1826 ad 1828, philologiae classicae in Universitate Regia Georgia Augusta Goettingae discipulus Caroli Otfredi Müller et Georgii Ludolfii Dissen studuit; tum educationem universitariam Lipsiae continuit.

## Notae
## Bibliographia
*Baader, Gerhard. 1964.  Georges, Karl Ernst. In * Neue Deutsche Biographie* 6: 241–242. Berolini: Duncker & Humblot. ISBN 3-428-00187-7.
*Sandys, John Edwin, Eques. 1908. *A History of Classical Scholarship.* Cantabrigiae: University Press. Textus apud Google.
## Nexus externi
*Ausführliches lateinisch-deutsches Handwörterbuch, glossarium Latino-Theodiscum in interreti
*Kleines deutsch-lateinisches Handwörterbuch, glossarium Theodisco-Latinum in interreti

Categoria:Alumni Universitatis Goettingensis
Categoria:Alumni Universitatis Lipsiensis
Categoria:Auctores Theodisci
Categoria:Incolae Germaniae
Categoria:Latinistae Germaniae
Categoria:Lexicographi
Categoria:Philologi Germaniae
Categoria:Scriptores Germaniae
Georgius Aenotheus Koch

**Georgius Aenotheus Koch** (natus Drebach in Saxonia 15 Novembris 1802; mortuus Lipsiae 9 Iulii 1879) fuit philologus classicus et lexicographus Germanicus.

Theologiae et philologiae classicae in Universitate Lipsiensis studuit, discipulus Gotofredi Hermann et Christiani Danielis Beck. Anno 1825 doctoratum accepit, annoque 1831 pueros in Schola Thomana Lipsiae docere coepit, cuius rector anno 1862 creatus est.

Praeter multas operum classicorum editiones, operam lexicographiae scriptorum singulorum dedit: Horatii, Vergilii, Marci Velleii Paterculi, et Cornelii Nepotis. Etiam *Gradus ad Parnassum* (thesaurum Latinum), dictionarium manuale (in plus quam tribus editionibus), et dictionarium geographicum Theodisco-Latinum prospere protulit.

## Opera prolata
*1828. *Timaei Sophistae Lexicon vocum Platonicarum* (editio Timaei Sophistae).
*1830. *Moeridis Atticistae Lexicon Atticum* (editio Aelii Moeridis).
*1835. *Deutsch-Lateinisches vergleichendes Wörterbuch der alten, mittleren und neuen Geographie.*
*1854. *Lateinisch-deutsches Handwoerterbuch.*
*1855. *Cornelii Nepotis Vitae.* De Cornelio Nepote. 
*1857. *Vollständiges Wörterbuch zum Geschichtswerke des M. Vellejus Paterculus.*
*1860. *Gradus ad Parnassum: sive Thesaurus Latini linguae poeticus et prosodiacus.* Thesaurus poematum et orationis solutae Latinae.
*1863. *Vollständiges Wörterbuch zu den Gedichten des P. Vergilius Maro.* Dictionarium vocabulorum Vergilii.
*1868. *Erklärendes Wörterbuch zu den Lebensbeschreibungen des Cornelius Nepos.*
*1879. *Vollständiges Wörterbuch zu den gedichten des Q. Horatius Flaccus.* Dictionarium vocabulorum Horatii.

## Notae
## Bibliographia
*Eckstein, Friedrich August. 1871. *Nomenclator philologorum.* Lipsiae: Teubner. Iterum impressus Hildeshemiae: Nachdruck Olms, 1966. Iterum, ed. Johannes Saltzwedel, Hamburgi, 2005.
*Kämmel, Heinrich. 1882. Koch, Georg Aenotheus. *Allgemeine Deutsche Biographie* 16: 378–79. Lipsiae: Duncker & Humblot.
*Kössler, Franz. 2008. *Personenlexikon von Lehrern des 19. Jahrhunderts.* Vol. Kaak-Kysaeus. Vorabdruck. Giessen: Universitätsbibliothek Gießen.

## Nexus externi
*WorldCat Identities. "Most widely held works by Georg Aenotheus Koch."

Categoria:Alumni Universitatis Lipsiensis
Categoria:Auctores Theodisci
Categoria:Editores
Categoria:Latinistae Germaniae
Categoria:Lexicographi
Categoria:Lutherani
Categoria:Magistri
Categoria:Philologi Germaniae
Categoria:Scriptores Germaniae
Theodorus Locsin

**Theodorus Locsin**, vulgo plenius *Teodoro Lopez Locsin Jr.*, *Teddyboy* nuncupatus (Manilae in urbe natus die 15 Novembris 1948) est diurnarius et politicus Philippinarum.

Filius Theodori senioris hebdomadarii *Philippines Free Press* editoris, almmnus est Athenaei Manilensis ubi iuri studuit. Apud hebdomadarium patris scriba, deinde causidicus, sed ab anno 1986 usque in 1992 orator et contionum scriptor iuxta praesidem Corazón Aquino operam dedit. Director et editor diariorum usque in anno 2005, diurnarius et ostentator programmatum radiophonicorum et televisivorum usque fere 2017 fuit, sed eisdem annis . Legatus rei publicae Philippinarum iuxta Nationes Unitas meruit a die 19 Aprilis 2017. Die 17 Octobris 2018 officium secretarii a rebus externis suscepit, praeside Roderico Duterte.

## Bibliographia 
*  Leloy Claudio, "Teddyboy's homicidal view of politics" (14 Maii 2012) apud *GMA News Online*
* Rose Carmelle Lacuata, "After drawing flak, Teddy Locsin Jr. defends 'Tagalog' comment" (21/24 Martii 2016) apud *Halalan*
* Pia Ranada, "Duterte offers Teodoro Locsin Jr foreign secretary post" (12/13 Octobris 2018) apud *Rappler.com*
* F. Valencia, "Teddy Locsin Jr. Draws Flak For Tweeting 'Rape Is Not A Heinous Crime'" in *Cosmopolitan Philippines* (21 Februarii 2017)

Categoria:Nati 1948
Categoria:Homines vivi
Categoria:Politici Philippinarum
Categoria:Legati Philippinarum
Categoria:Diurnarii Philippinarum
Categoria:Legati Nationibus Unitis
Categoria:Ministri rerum externarum
Categoria:Alumni Athenaei Manilensis
Maximilianus Manitius

**Maximilianus** (vulgo *Max*) **Manitius** (natus Dresdae 23 Martii 1858; mortuus Kötzschenbroda in vico Germaniae 21 Septembris 1933) fuit philologus et Latinista Germanicus, aevi medii peritus. Universitatem Lipsiensem frequentavit. Inter eius opera sunt *Analekten zur Geschichte des Horaz im Mittelalter (bis 1300)* (Gottingae: Dieterich, 1893), *Mären und Satiren aus dem Lateinischen* (Stutgartiae: Greiner & Pfeiffer, 1905), et *Die Gedichte des Archipoeta* (Monaci: Callwey, 1913).

## Notae 
## Bibliographia 
* Silagi, Gabriel. 1990. Manitius, Max. *Neue Deutsche Biographie* 16: 36–37. Berolini: Duncker & Humblot. ISBN 3-428-00197-4.

Categoria:Alumni Universitatis Lipsiensis
Categoria:Auctores Theodisci
Categoria:Incolae Germaniae
Categoria:Latinistae Germaniae
Categoria:Philologi Germaniae
Categoria:Scriptores Germaniae
Payre

**Payre**, ita e vico eiusdem nominis appellatus, est locus archaeologicus Rumpone in commune Francico situs, prope limitem Pulleti, eo loco patens ubi fluvius Payre e rupibus in vallem Rhodani defluit. Quem locum homines Neanderthalenses abhinc annos circiter 250&nbsp;000 frequentabant.

## Bibliographia 
* Michaela Ecker et al., "Middle Pleistocene ecology and Neanderthal subsistence: Insights from stable isotope analyses in Payre (Ardèche, Southeastern France)" in *Journal of Human Evolution* vol. 65 (2013) pp. 363-373
* Bruce L. Hardy, Marie-Hélène Moncel, "Neanderthal Use of Fish, Mammals, Birds, Starchy Plants and Wood 125-250,000 Years Ago" in *PLOS One* (24 Augusti 2011)
* Marie-Hélène Moncel, Marylène Patou-Mathis, "Le site de Payre - Le Pouzin (Ardèche): Premiers résultats de l'étude d'un site Paléolithique moyen ancien" in *Ardèche Archéologie* no. 8 (1991)
* Tanya M. Smith et al., "Wintertime stress, nursing, and lead exposure in Neanderthal children" in *Science Advances* vol. 4 no. 10 (31 Octobris 2018)

## Nexus externi 
* Peter Reuell, "Study uses rings in teeth to understand the environment Neanderthals faced" (4 Decembris 2018) apud *Phys.org*

Categoria:Loci archaeologici Franciae
Categoria:Homo neanderthalensis
Categoria:Archaeologia alimentorum
Categoria:Loci habitati palaeolithici
Categoria:Rumpo
Perturbatio affectionis mentis

[thumb|Homo [depressio (psychiatria)|depressione prope lacum in imbri moratur.]]
**Perturbationes affectionis mentis** sunt morbi sive mala mentis, quae imprimis symptomatibus affectionis patefiunt. Ambae classificationes hodiernae, et ICD-10 Ordinis Mundi Sanitarii (*WHO*) et DSM-V Associationis Psychiatriae Americanae (*APA*), formas perturbationum sive mala affectionis describunt. Praecipue ex his perturbationibus maximum morbi momentum habent: depressiones et perturbationes bipolares.

## Ad affectionis notionem 
Affectio ad statum habitūs mentis praesentem spectat. Notus affectionis iuxta alia verba cognoscendus est: *motus animi* inter alias aspectus animi supereminet. Vocabula *habitus animi* ac *temperatio* interdum adhibentur, sed rectius quamdam constitutionem generalem exhibeant. *Affectus* verbo *status* proximus videtur. Vocabula *animus* (e.g. animus tranquillus, animus sedatus, animus aequabilis) etiam et *voluntas* principaliter status non mala exprimant.

Igitur *perturbatio affectionis* morbum sive malum motibus animi et mutatis et mutantibus indicet.

## Bibliographia 
* 

*Animi habitus
* Cerebrum
* Depressio (animus)
* Depressio (psychiatria)
* Homo
* Morbus mentis
* Motus animi
* Psychiatria

Categoria:Psychiatria
Apollo 8

[thumb|[Insigne navigationis]]
**Apollo 8** sive **Apollo VIII** fuit astronavis navigationis septima Civitatum Foederatarum Americanarum quarum navigationum nomen erat Apollo. Missio Apollo 8 fuit prima de orbita terrestri demissa evolare et fuit prima quoque navigatio qua homines Franciscus Borman, Iacobus Lovell, et Gulielmus Anders prope lunam portati sunt. Praeterea astronautae Borman et Lovell et Anders primi hominum tellum universum viderunt, in puteum gravitationis corporis caelestis alterius intraverunt. Apollo 8 fuit volatus tertius rochetae Saturnus V, manu quidem prima.

Navis navigationem coepit 21 Decembris anno 1968, hora 12 minuta 51 Zonae temporalis centralis Americae a complexu missionis LC-39A portūs spatialis cuius nomen est *Kennedy Space Center* in Florida. Astronautae in terram redierunt die 27 Decembris.

Clarissima est imago *ortus terrae* die 24 Decembris anno 1968 perfecta. Clarissima quoque fuit oratio versibus primis libri Genesis eodem die.

## Contextus 
Nomine belli frigidi de anno 1946 usque ad annum 1989 inter CFA et URPSS tensiones maiores procedebant. Cum die 4 Octobris anno 1957 URPSS Sputnik 1 satellitem artificialem in orbitam iaculabatur, Crisis Sputnik ita cursum certamen in universum propellebat. Anno 1962 Ioannes F. Kennedy Civitatum Foederatarum Americae praeses oratione sua proclamavit: "Nosmet in lunam incedere capimus". Annis proximis Administratio nationalis aeronautica et spatialis Americana (NASA) missiones *Mercurius* (1958–1963) et *Gemini* (1961–1966), denique, ab anno 1960 *Apollo* coepit.

## Pinacotheca 

Fasciculus:Apollo 8 liftoff.jpg|Initium volatus a complexu missionis 39A orsum est.
Fasciculus:NASA-Apollo8-Dec24-Earthrise.jpg|*Ortus terrae* die 24 Decembris anno 1968
Fasciculus:Apollo 8 genesis reading.ogg|Textus genesis

* Gravitas (physica)
* Orbita
* Rocheta

## Nexus externi 
* *youtube*: Ascensus rochetae.

Categoria:Programma Apollo
Categoria:1968
Ain Boucherit

**Ain Boucherit** est locus archaeologicus Algerii, ab urbe  fere 6.8 chm ad boream et orientem versus distans, a loco archaeologico Ain Hanech 200 metris tantum, ubi vestigia frequentationis hominum palaeolithicorum annis fere 2&nbsp;400&nbsp;000 a.p. reperta sunt.

## Bibliographia 
* Camille Arambourg, "Les Vertébrés du Pleistocène de l’Afrique du Nord" in *Archives du Museum National d’Histoire Naturelle* ser. 7 vol. 1 (1970) pp. 1–127.
* Camille Arambourg, *Vertébrés Villafranchiens d’Afrique du Nord*. Lutetiae: Singer-Polignac, 1979.
* Mohamed Sahnouni, "The North African Early Stone Age and the Sites at Ain Hanech, Algeria" in Nicholas Toth, Kathy Schick, edd., *The Oldowan: Case Studies into the Earliest Stone Age* (Gosport Indianae: Stone Age Institute Press, 2006) p. 77 ff.
* Mohamed Sahnouni et al., "1.9-million- and 2.4-million-year-old artifacts and stone tool–cutmarked bones from Ain Boucherit, Algeria" in *Science* (29 Novembris 2018)

## Nexus externi 
* "The whole of Africa was the cradle of humankind" (30 Novembris 2018) apud *Phys.org*

Categoria:Loci archaeologici Algerii
Categoria:Loci habitati palaeolithici
Asterix apud Helvetios

thumb|Aeneum casei fervefacti, de quo multum agitur hoc in periculo
**Asterix apud Helvetios** est inscriptio libri picti quem Renatus Goscinny composuit, Albertus Uderzo pinxit anno 1971. Anno 2010 Carolus Rubricastellanus hoc periculum Asterigis in Latinum convertit.

## Liber 
* "Asterix apud Helvetios", Stuttgardiae: sumptibus EHAPAE MMX

* Carolus Rubricastellanus
* Libri Latine redditi

Categoria:Libri picti
Categoria:Franciae scripta
Categoria:Litterae Francogallicae
Categoria:Litterae Latine versae
Categoria:Scripta 1971
Categoria:Scripta 2010
Categoria:Asterix
Psalmus 39

[thumb|Psalmus 39 (38) in psalterio [Nederlandia|Batavo anni 1521]]
**Psalmus 39** (enumeratione Graeca **psalmus 38** dictus) libri Psalmorum verbis "**Dixi: Custodiam**" incipit; etiam habet superscriptionem: "Magistro chori, Idithun. PSALMUS. David" (sic in Nova Vulgata). Psalmista sapientiam et remissionem peccatorum precatur.

## Verba psalmi 
Haec sunt verba psalmi 39 (38) ex versione vulgata Clementina:

1 In finem, ipsi Idithun. Canticum David.
2 Dixi: Custodiam vias meas:
ut non delinquam in lingua mea.
Posui ori meo custodiam,
cum consisteret peccator adversum me.
3 Obmutui, et humiliatus sum, et silui a bonis;
et dolor meus renovatus est.
4 Concaluit cor meum intra me;
et in meditatione mea exardescet ignis.
5 Locutus sum in lingua mea:
Notum fac mihi, Domine, finem meum,
et numerum dierum meorum quis est,
ut sciam quid desit mihi.
6 Ecce mensurabiles posuisti dies meos,
et substantia mea tamquam nihilum ante te.
Verumtamen universa vanitas, omnis homo vivens.
7 Verumtamen in imagine pertransit homo;
sed et frustra conturbatur:
thesaurizat, et ignorat cui congregabit ea.
8 Et nunc quae est exspectatio mea: nonne Dominus?
et substantia mea apud te est.
9 Ab omnibus iniquitatibus meis erue me:
opprobrium insipienti dedisti me.
10 Obmutui, et non aperui os meum,
quoniam tu fecisti;
11 amove a me plagas tuas.
12 A fortitudine manus tuae ego defeci in increpationibus:
propter iniquitatem corripuisti hominem.
Et tabescere fecisti sicut araneam animam eius:
verumtamen vane conturbatur omnis homo.
13 Exaudi orationem meam, Domine, et deprecationem meam;
auribus percipe lacrimas meas.
Ne sileas, quoniam advena ego sum apud te,
et peregrinus sicut omnes patres mei.
14 Remitte mihi, ut refrigerer
priusquam abeam et amplius non ero.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 55 in Liturgia horarum est *Contra perfidum amicum*.

### Descriptio Psalmi 
Ioannes Calvinus, theologiae Reformationis fautor, sic argumentum psalmi descripsit:
Refert initio David quanta doloris amarulentia ad querelas nimia intemperie ferventes impulsuu fuerit. Fatetur enim quum ad tolerantiam et silentium se parasset, moeroris tamen vehementia prorupisse quo minime volebat. Deinde expostulationes precibus mistas recitat, quae summa animi pertubationem ostendunt: ut satis appareat, non vulgari conam cum depseratione lucatum esse.

## Notae 
## Nexus externi 
* Psalmus 38 in versione Vulgata Stuttgartensi (iuxta Hebraicum)
* Psalmus 38 in Vulgata Clementina (versione Gallicana)
* Psalmus 39 in Nova Vulgata
* Psalmus 39 cum commentario Rashi 

Categoria:Liber Psalmorum
Sterkfontein

Cavernae **Sterkfontein** sunt locus archaeologicus Africae Australis prope oppidum Krugersdorp, fere 30 chm a Iohannesburgo ad boream et occidentem versus distans. Pars est loci patrimonii mundialis *Cradle of Humankind* (scilicet "humani generis incunabulum"). Ibi reperta sunt vestigia hominum animaliumque inter annos fere 3&nbsp;670&nbsp;000 et 1&nbsp;100&nbsp;000 a.p. viventium.

## Bibliographia 
* C. K. Brain, *The Hunters or the Hunted? An Introduction to African Cave Taphonomy*. Chicagi: University of Chicago Press, 1981. ISBN 978-0-226-07090-2
* Robin Huw Crompton et al., "Functional Anatomy, Biomechanical Performance Capabilities and Potential Niche of StW 573: an Australopithecus Skeleton (circa 3.67 Ma) From Sterkfontein Member 2, and its significance for The Last Common Ancestor of the African Apes and for Hominin Origins" (29 Novembris 2018) apud *bioRxiv* 

* Swartkrans

## Nexus externi 
* "Fossil Hominid Sites of South Africa" apud UNESCO

Categoria:Loci archaeologici Africae Australis
Categoria:Loci habitati palaeolithici
Categoria:Loci hereditatis mundialis in Africa
Categoria:Cavernae
Petrus De Crem

**Petrus De Crem**, vulgo plene *Pieter Frans Norbert Jozef Raymond De Crem* ( natus die 22 Iulii 1962) est politicus Belgicae.

Alumnus est universitatis Catholicae Lovaniensis, universitatis liberae Bruxellensis, scholae negotii Harvardianae. Praefectus urbi natali a die 1 Ianuarii 1995 meret. A die 21 Decembris 2007 usque in 11 Octobris 2014 fuit minister foederalis a munitione sub primis ministris quattuor. Deinde primo ministro Carolo Michel officium secretarii civici a commercio externo tenuit, sed die 4 Decembris 2018 minister a rebus internis et securitate factus est.

## Bibliographia 
* "Duitse ambassadeur eert De Crem als 'perfecte Europeaan'" in *De Standaard* (8 Ianuarii 2013)

Categoria:Nati 1962
Categoria:Homines vivi
Categoria:Politici Belgicae
Categoria:Ministri munitionis
Categoria:Ministri rerum internarum
Categoria:Alumni Universitatis Catholicae Lovaniensis (KUL)
Categoria:Alumni Universitatis Liberae Bruxellensis (VUB)
Categoria:Alumni Universitatis Harvardianae
My First Planet

***My First Planet*** (fortasse, Latine: *Mea prima Planeta*) est comoedia radiophonica Britannica in Anglico sermone a BBC Radio 4 inter annos 2012 et 2014 emissa in seriebus duabus. Creata et scripta est ab Philippo Whelans. Series vitam incolarum novae coloniae in planeta extrasolare narrat. Personae comoediae sunt membra concilii rectoris coloniae, et unusquisque est aut iocose inutilis aut comoedice ridiculus.

## Personae
*Nicholas Lyndhurst est Brianus, officiosus sed non peritus dux coloniae.
*Victoria Pepperdine est Lilliana Pointer, medica coloniae, cuius propositum est "Project Adam" (qui est conatus genesis primi infantis in spatio nato).
*Thomas Goodman-hill est caput scientiarum, Mason nomine.
*Philippus Whelans (ipse scriptor comoediae) agit Archer vocatum: qui se ipse empathicum putat, sed re vera est plumbarius.
*Cariad Lloyd (in serie prima) et tum Letty Butler (in serie altera) fuerunt Carolina, botanica coloniae.
*Iohannes Dorney est Ricardus, vir sine officio.

**The Navy Lark*
*''Old Harry's Game*
**Journey into Space*
**The Phenomenon Squad''
*BBC Radio 4

## Nexus externi
*Locus proprius 

Categoria:Series radiophonicae
Categoria:BBC
Ibraimus al-Ǧaʿfarī

**Ibraimus al-Išaiqar al-Ǧaʿfarī** seu litteris Arabicis إبراهيم الأشيقر الجعفري (Carbalae natus die 25 Martii 1947) est politicus Iracae.

Alumnus est universitatis Mausiliensis ubi medicinae studuit. Socius et breve temporis spatium praeses fuit concilii rei publicae gerendae quod sub obsidione Civitatum Foederatarum res Iracenses dirigebat. Primus minister a die 3 Maii 2005 ad 20 Maii 2006, minister rerum externarum a die 8 Septembris 2014 usque ad 25 Octobris 2018 meruit.

## Bibliographia 
* Rory Carroll, "The man to heal Iraq" in *The Guardian* (24 Februarii 2005)

## Nexus externi 
* Situs privatus

Categoria:Homines vivi
Categoria:Nati 1947
Categoria:Politici Iracae
Categoria:Alumni Universitatis Mausiliensis
Categoria:Medici Iracae
Categoria:Gubernatores civitatum
Categoria:Ministri rerum externarum
Mahometus ʿAlī al-Ḥakīm

**Mahometus ʿAlī al-Ḥakīm** seu litteris Arabicis محمد علي الحكيم (Najaf in urbe natus mense Iulio 1952) est politicus Iracae.

Alumnus est universitatum Mustansiriae Bagdati in urbe, Birminghamiensis, Californiae Meridionalis iuxta Angelopolim. Hic ingeniariae studuit. Minister Iracensis a telecommunicatione meruit. Deinde a die 3 Maii 2013 legatus Nationibus Unitis, sed a die 25 Octobris 2018 minister a rebus externis est.

## Nexus externi 
* Vita apud *Vienna Energy Forum*
* "Secretary-General Appoints Mohamed Ali Alhakim of Iraq Executive Secretary of Economic and Social Commission for Western Asia" (13 Aprilis 2017) apud Nationes Unitas

Categoria:Nati 1952
Categoria:Homines vivi
Categoria:Alumni Universitatis Mustansiriae
Categoria:Alumni Universitatis Birminghamiensis
Categoria:Alumni Universitatis Californiae Meridionalis
Categoria:Ministri rerum externarum
Morro do Ouro (locus archaeologicus)

**Morro do Ouro** (nomen Lusitanum, scilicet 'collis auri') est locus archaeologicus ad ripas fluvii Cachoeirae intra suburbia urbis Joinville iacens in Brasilia australi.

## Bibliographia 
* Luis Pezo-Lanfranco et al., "Middle Holocene plant cultivation on the Atlantic Forest coast of Brazil?" in *Royal Society Open Science* vol. 5 no. 9 (1 Septembris 2018)

## Nexus externi 
[thumb|Fluvius Cachoeira per suburbia [Joinville (Brasilia)|Joinville iuxta locum *Morro do Ouro* means]]
 
* "Coastal strip in Brazil sheds new light on early farming" (4 Septembris 2018) apud *Phys.org*
* Peter Moon, "Study puts the Neotropics on the map of the world's food production centers in antiquity" (4 Decembris 2018) apud *Phys.org*

Categoria:Loci archaeologici Brasiliae
Categoria:Archaeologia alimentorum
Domus Haeckeliana

thumb|Domus Haeckeliana Ienensis anno 2014
**Domus Ernesti Haeckel** (Theodisce *Ernst-Haeckel-Haus*) Ienae in Germania invenitur, cuius curam sibi imposuit Universitas Litterarum Ienensis. Museum istud reperis in numero 7 viae Berggasse, haud procul a statione ferriviaria occidentali situm. 

## Historia
Ernestus Haeckel, tempore suo biologus maximus in evolutionem credens, fundamentum musei ipse posuerat habitatione anno 1918 vendita. Acquirentes sodales Operis fundati pro Carolo Zeiß nuncupati omnia in usum musealem paraverunt. Eodem tempore folia autem cum studiis scientificis in bibliothecam universitariam translata sunt. Portas suas aperuit museum duos iam annos post, quod nostris diebus ab Instituto de historia medicinae, scientiarum, technicae diligenter colitur. Ernesto Haeckel mortuo eius discipulus atque archivarius Henricus Schmidt cuncta bene porro disponebat atque moderabatur. 

## Descriptio 
In aedificio. quod domos campestres Italiae septentrionalis redolet et nomen *Villae Medusae* portat, in conclavibus septem vita et opera zoologi eminentissimi et Caroli Darwin asseclae fidelissimi exhibentur in manuscriptis, epistulis, delineationibus, effigiebus, photographiis, scriptis impressis. Maximae curae est informatio de partibus a Haeckel actis ut evolutionis theoriae vincerent neque desunt res de zoologicis marinis neque de rebus philosophicis artificiosisve. Secundum voluntatem domini camerae duae omnino intactae manserunt, in quibus aspectus bonus in condicionibus laboris scientifici saeculi XIX praebentur.

## Haeckel in vita publica 
Haeckel non solum post muros universitarios operam dabat sed inter homines ipsos multa effecit quoad artem quoad novorum vivendi generum praeconia: de quo testimonium perhibent labores multi ad usum vulgi aptati et opera varia aesthetica. Etiam post annum 1919 interpretatio Haeckeliana evolutionis modo largiore et vitam scientificam et vitam socialem locupletabat. 

## Nexus externi
*Musei paginae

Categoria:Domus
Categoria:Evolutio
Categoria:Iena
Categoria:Musea Germanica
Mamadi Touré

**Mamadi Touré** (Kankan in urbe natus die 11 Decembris 1952) est legatus et politicus Guineae.

Alumnus est universitatis Conakriensis, ubi ingeniariae, et universitatis Urbis Neo-Eboracensis, ubi administrationi mercatoriae studuit. Usque in annum fere 2011 apud Nationes Unitas Novi Eboraci in urbe operam dedit. Mox legatus patriae suae iuxta Nationes Unitas factus est. A die 22 Augusti 2017 minister a rebus externis meret. 

## Nexus externi 
* Bangaly Condé, "Mamadi Touré, un diplomate de carrière à la tête de la diplomatie guinéenne" (5 Septembris 2017) apud *Media Guinée*

Categoria:Nati 1952
Categoria:Homines vivi
Categoria:Politici Guineae
Categoria:Ministri rerum externarum
Categoria:Magistratus Nationum Unitarum
Categoria:Legati Nationibus Unitis
Categoria:Alumni Instituti et Universitatis Conakriensis
Categoria:Alumni Universitatis Urbis Novi Eboraci
Ricardus Sezibera

**Ricardus**, vulgo *Richard* **Sezibera** (Kigali in urbe natus die 5 Iunii 1964) est gynaecologus et politicus Ruandae.

In Burundia educatus, apud scholam medicam universitatis Makerere in Uganda eruditus est. Postea universitatem Georgiopolitanam Vasingtoniae frequentavit. In Uganda chirurgus et gynaecologus, deinde in acie patriotica Ruandensi medicus militaris, atque ab anno 1994 medicus iuxta praesidem Pasteur Bizimungu operam dedit. Ab anno 1995 legatus est parlamento Ruandensi. Inter annos 2008 et 2011 minister a valetudine meruit, praeside Paulo Kagame. Sub eodem praeside minister a rebus externis die 18 Octobris 2018 factus est. 

## Bibliographia 
* Harold Acemah, "Dr Sezibera leaves East African Community in better condition" in *Daily Monitor* (24 Aprilis 2016)

## Nexus externi 
* "Vita apud *Information Cradle*

Categoria:Nati 1964
Categoria:Homines vivi
Categoria:Medici Ugandae
Categoria:Gynaecologi
Categoria:Incolae Burundiae
Categoria:Politici Ruandae
Categoria:Alumni Collegii et Universitatis iuxta Makerere
Categoria:Alumni Universitatis Georgiopolitanae
Categoria:Ministri rerum externarum
Categoria:Politici internationales